

**ประกาศเทศบาลตำบลดอนทราย**

**เรื่อง แผนการจัดซื้อจัดจ้าง ประจำปีงบประมาณ พ.ศ. 2561**

**ของเทศบาลตำบลดอนทราย อำเภอควนขนุน จังหวัดพัทลุง**

......................................................

กระบวนการที่สำคัญประการหนึ่งก่อนที่องค์กรปกครองส่วนท้องถิ่นจะดำเนินการจัดซื้อจัดจ้างตามระเบียบก็คือการจัดทำแผนการจัดซื้อจัดจ้าง เพื่อให้การบริหารงบประมาณขององค์กรปกครองส่วนท้องถิ่นเป็นไปด้วยความเหมาะสมและเกิดประสิทธิภาพสูงสุด ซึ่งปัจจุบันในการจัดทำแผนการจัดซื้อจัดจ้างขององค์กรปกครองส่วนท้องถิ่นจะต้องถือปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 มาตรา 11 กำหนดให้หน่วยงานของรัฐจัดทำแผนการจัดซื้อจัดจ้างประจำปี และประกาศเผยแพร่ในระบบเครือข่ายสารสนเทศของกรมบัญชีกลางและของหน่วยงานของรัฐ และให้ปิดประกาศโดยเปิดเผย ณ สถานที่ปิดประกาศของหน่วยงานของรัฐนั้น และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 ข้อ 11 เมื่อหน่วยงานของรัฐได้รับความเห็นชอบวงเงินงบประมาณที่จะใช้ในการจัดซื้อจัดจ้างจากหน่วยงานที่เกี่ยวข้องหรือผู้มีอำนาจในการพิจารางบประมาณแล้ว ให้เจ้าหน้าที่หรือผู้ที่ได้รับมอบหมายในการปฏิบัติงานนั้นจัดทำแผนการจัดซื้อจัดจ้างประจำปีเสนอหัวหน้าหน่วยงานของรัฐเพื่อขอความเห็นชอบ

บัดนี้ เทศบาลตำบลดอนทราย อำเภอควนขนุน จังหวัดพัทลุง ได้จัดทำแผนการจัดซื้อจัดจ้าง ประจำปีงบประมาณ พ.ศ.2561 สำหรับใช้เป็นเครื่องมือในการวางแผนการจัดหาพัสดุ ซึ่งจะช่วยลดปัญหาในการปฏิบัติงานไม่ให้หยุดชะงัก ติดขัด โดยเฉพาะในช่วงใกล้สิ้นปีงบประมาณซึ่งจำเป็นต้องจัดหาพัสดุอย่างเร่งด่วน แล้วเสร็จเรียบร้อย รายละเอียดปรากฏตามเอกสารแนบท้ายประกาศฉบับนี้

จึงประกาศให้ทราบโดยทั่วกัน

ประกาศ ณ วันที่ 6 เดือน ตุลาคม พ.ศ.2560

ลงชื่อ...............................................

( นายศุภพงศ์ ทองศรีนุ่น )

นายกเทศมนตรีตำบลดอนทราย